text: Miljøminister Ida Auken ser på skralde-sortering i Vejle
  08 oktober 2013 kl. 05.05
  Efter præsentationen i går af regeringens nye ressourcestrategi, hvor danskerne skal genanvende mere og forbrænde mindre, besøger Ida Auken tirsdag Vejle, der siden 1985 har sorteret og genbrugt store dele af husholdningsaffaldet.
  Ved middagstid er miljøministeren på besøg ved Vejle Kommunes anlæg for sortering af dagrenovation.
  Vejle har længe kaldt sig selv dansk mester i affaldssortering. I Vejle genbruges 65 procent af affaldet. Det er langt mere end Ida Aukens nye ambition på 50 procent.
  